Aalborg Stiftstidende, 1845-11-24
Hs. Durchl. Prinds Frederik af Hessen har i disse Dage gjæstet Hs. K. H. Kronprindsen paa Frederiksgave. (O. Th. Av.)J "Ribe Avis" berettes, at en Mand fra Jedsted for nogle Aftener siden blev paa Gangstien fra den nye Bro over Engene til Fardrup overfalden af en fra en Grøft fremspringende formummet Person, der greb ham i Brystet og befalede ham at levere fra sig, hvad han havde. Den meget forbløffede Angrebne tilbød noget Papir, han havde kjøbt i Byen, som det eneste han havde, hvorpaa Angriberen gav ham et Puf i Ryggen og lod ham gaae uden videre Undersøgelse med Tilføiende, at han havde taget Feil. Aalborg, den 24de November. Hr. Jul. Hellmann i Kjøbenhavn indbyder i "Berl. Tid." til Actietegning paa en ny Dampskibsfart imellem Kjøbenhavn, Odense, Horsens og Fredericia, samt Kjøbenhavn, Ystad og Rønne. Beregningen knytter sig til de hidtil kjendte Dampfarts-Resultater og er opstillet i sikkre Træk og uden sangvinsk Forventning. Foretagendet fortjener saaledes af Understøttelse i dets Realisation, baade fra Privates og Statens, navnlig Postvæsenets Side, da dette efter sin Natur og sit Brevbefordringsmonopol skylder at interessere sig noget virksommere for Dampskibsetableringer hos os end hidtil, med Undtagelse af nogle faa Route-Forbindelses midler, kan siges at være skeet. Actiecapitalen til det her projecterede Dampskib er anslaaet til 100,000 Rbd. Dampskibet skulde i Ugens ene Halvdeel gjøre Tour og Retour imellem Kjøbenhavn, Korshavn ved Odense-Fjordmunding, (hvorfra en mindre Dampbaad skulde overtage Transporten paa Odense Fjord og Canal), Horsens (?) og Fredericia, medens det i dens anden Halvdeel kunde gaae frem og tilbage mellem Kjøbenhavn, Ystad, (hvor Skibet maatte knytte sin Route til de Stockholm nordtydske Dampskibes) og Rønne paa Bornholm. "Tager man - hedder det i Caiculen – Hensyn til at Dampskibet "Jris", uagtet det ialt kun har tvende Anløbsteder og paa sin ene Route i Sommerens bedste Tid end- og havde en Concurrence at bestaae, dog iaar paa dets 117 Reiser har befordret 11369 Passagerer, 98 Heste og 2139 Stude, vil vist Jngen finde den Calcule overdreven, der paa hver af det her projecterede Dampskibs 60 Reiser imellem Hovedstaden og de to rigeste Provindsers meest bebyggede Deele regner paa 100 Passagerer og paa 60 Passagerer paa hver af de 60 Reiser imellem den danske og svenske Hovedstad (sidstnævnte indirecte ved at anløde Østad) og det hidtil i Communicationshenseende høist stedmoderlig behandlede Bornholm, eller ialt kun 4800 Reisende frem og samme Antal tilbage mellem Kjøbenhavn, Odense, Horsens, Fredericia, Østad, Rønne og hvilke andre Anløbsteder paa Routerne, man maatte bestemme. Medens derhos "Jris" paa dets 127 Reiser iaar ligeledes, som ovenbemærket, har befordret ca. 2250 Stkr. Kreaturer, er nedenstaaende Beregning kun baseret paa 1000 Stkr. Hoveder paa 120 Reiser, hvorhos Godstransporten er ansat til en Værdi af ikkun 12 Rbd. paa hver Reise. Post godtgørelsen fra dansk og svensk Side er med et rundt Tal ansat til den meget lave Sum af 2000 Rbd., eller kun det Dobbelte af, hvad den kgl. Generalpostdirection nu fortiden anvender alene paa Posters Befordring til Bornholm med Seilskibe."